Parlamentul  României

[image: image1.png]FOMANIA




	Comisia pentru buget, finanţe şi bănci

   Bucureşti, 2.10.2012
   Nr. 22/224
	
	Comisia pentru muncă şi protecţie socială
   Bucureşti,  2.10.2012
   Nr. 27/301


Biroul Permanent

al

Camerei  Deputaţilor

Vă înaintăm, alăturat, raportul comun înlocuitor asupra proiectului de Lege pentru aprobarea Ordonanţei de urgenţă a Guvernului nr.19/2012 privind aprobarea unor măsuri pentru recuperarea reducerilor salariale, cu care comisiile au fost sesizate în fond cu adresa Biroului Permanent nr.  PLx.295/2012 din 3 septembrie 2012.
Menţionăm că prezentul raport comun înlocuieşte raportul înregistrat cu nr. 22/224/21.09.2012 la Comisia pentru buget, finanţe şi bănci, respectiv nr. 27/247/20.09.2012 la Comisia pentru muncă şi protecţie socială.
	PREŞEDINTE,

Eugen NICOLĂESCU
	PREŞEDINTE,

Maria Eugenia BARNA

RAPORT COMUN ÎNLOCUITOR
asupra proiectului de Lege pentru aprobarea Ordonanţei de urgenţă
 a Guvernului nr.19/2012 privind aprobarea unor măsuri 
pentru recuperarea reducerilor salariale 
Cu adresa nr. PLx.295/2012 din, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci şi Comisia pentru muncă şi protecţie socială cu proiectul de Lege pentru aprobarea Ordonanţei de urgenţă a Guvernului nr.19/2012 privind aprobarea unor măsuri pentru recuperarea reducerilor salariale.
Prezentul proiect de lege are ca obiect de reglementare  aprobarea unor măsuri pentru recuperarea reducerii veniturilor de natură salariale din sectorul bugetar prin Legea nr. 118/2010 privind unele măsuri necesare în vederea restabilirii echilibrului bugetar, cu modificările şi completările ulterioare.

Această recuperare se va realiza în două etape:

· cu 8% începând cu data de 01 iunie 2012 şi cu 7,4% începând cu data de 1 decembrie 2012 pentru cele reduse cu 25%;

· cu 2,3% din luna iunie pentru cele reduse cu 15%.

Proiectul de lege face parte din categoria legilor ordinare, potrivit art. 73 din Constituţia României, republicată.
Proiectul de Lege a fost adoptat de Senat în şedinţa din data de 25 iunie 2012. 
Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege pentru aprobarea Ordonanţei de urgenţă a Guvernului nr.19/2012 privind aprobarea unor măsuri pentru recuperarea reducerilor salariale, în ședința comună din data de 2 octombrie 2012, Comisiile, cu majoritate de voturi, au hotărât adoptarea actului normativ cu amendamentele din anexă. 
	PREŞEDINTE,

Eugen NICOLĂESCU
SECRETAR,

Nicolae BUD
	PREŞEDINTE,

Maria Eugenia BARNA 
SECRETAR,

Adrian Solomon


ANEXA

AMENDAMENTE ADMISE

	Nr. crt.
	Text iniţial

OUG nr. 19/2012
	Amendamentul propus 

 şi autorul acestuia
	Motivare

	1
	Art. 7. În anul 2012, prin derogare de la prevederile art. 7 alin. (2) al art. II din Ordonanța de urgență a  Guvernului nr.  80/2010, aprobată cu modificări şi completări prin Legea nr. 283/2011, se pot acorda premii, în condiţiile legii, sportivilor şi colectivelor tehnice care au obţinut performanţe deosebite la acțiunile sportive internaționale, elevilor care au obţinut distincții la olimpiadele şi concursurile internaţionale pe obiecte de învățământ, precum şi profesorilor care i-au pregătit pe aceştia.
	Articolul 7 se modifică şi va avea următorul cuprins:

Art. 7. (1) În anul 2012, prin derogare de la prevederile art. 7 alin. (2) al art. II din Ordonanța de urgență a  Guvernului nr.  80/2010, aprobată cu modificări şi completări prin Legea nr. 283/2011, se pot acorda premii, în condiţiile legii, sportivilor şi colectivelor tehnice care au obţinut performanţe deosebite la acțiunile sportive internaționale, elevilor care au obţinut distincții la olimpiadele şi concursurile internaţionale pe obiecte de învățământ, precum şi profesorilor care i-au pregătit pe aceştia.

(2) De prevederile alin. (1) beneficiază şi sportivii şi colectivele tehnice care au obţinut performanțe deosebite la competiţiile de nivel olimpic în anul 2008 şi care nu au fost premiaţi, până la această dată, la nivelul cuantumului maxim al sumelor care le puteau fi acordate de cluburile sportive de care aparţin.

Autori:

- Comisia pentru buget finanţe şi bănci

- Comisia pentru muncă şi protecţie socială
	Datorită interdicţiei prevăzută la alin. (2) al art. 9 din Legea nr. 285/2010 şi la art. 7 alin. (2) al art. II din O.U.G. nr. 80/2010, referitoare la acordarea premiilor de către autorităţile şi instituţiile publice, unii dintre sportivi laureaţi la Jocurile Olimpice de la Beijing, din 2008, nu au putut fi recompensaţi de către cluburile de care aparţin, în aceleaşi condiţii în care au fost recompensaţi cei cărora li s-au acordat integral înaintea intrării în vigoare a prevederilor legale de referinţă, premiile de care puteau beneficia.


Amendament respins

	Nr. crt.
	Text iniţial

OUG nr. 19/2012
	Amendamentul propus 

 şi autorul acestuia
	Motivare

	1
	Art.1, alin.(1), lit.b)

b) cu 7,4% începând cu data de 1 decembrie 2012 faţă de nivelul acordat pentru luna noiembrie 2012; 
	b) cu 7,4% începând cu data de 1 octombrie 2012 faţă de nivelul acordat pentru luna septembrie 2012;

Autor: 

d-l deputat Iulian Vladu
	Argumente pentru susţinere:

Este necesară devansarea termenului de acordare a celei de a doua etape de majorare a veniturilor bugetarilor, pentru respectarea angajamentelor iniţiale conform cărora majorarea trebuia acordată într-o singură tranşă.

Argumente pentru respingere:

Organismele internaţionale au acceptat acordarea majorărilor  salariale în două tranşe.

